
YSGOL GYNRADD GYMRAEG Tan-y-lan 

Datganiad Polisi ar y Cwricwlwm
Mae Confensiwn y Cenhedloedd Unedig ar Hawliau'r Plentyn wrth wraidd cynllunio, polisïau, arfer ac ethos ein hysgol. Fel ysgol sy’n parchu hawliau, yn ogystal ag addysgu am hawliau plant, rydym hefyd yn modelu hawliau a pharch ym mhob un o'n perthnasoedd - yn berthnasol i Erthyglau 3 a 29 y Confensiwn ar Hawliau'r Plentyn.
Rhesymeg:
Mae athrawon a dysgwyr yn rhyngweithio drwy gyfrwng y cwricwlwm, felly mae'n ffordd o drosglwyddo agweddau a gwerthoedd, yn ogystal â gwybodaeth, sgiliau a dealltwriaeth. Gosodir safonau uchel drwy ddisgwyliadau uchel a dyma sydd wrth wraidd yr agweddau a'r gwerthoedd rydym yn eu trosglwyddo wrth gyflwyno'r cwricwlwm.
Dibenion 
· sicrhau bod disgyblion yn cael mynediad i'r cwricwlwm yn unol â'u hawliau statudol
· darparu ethos sy'n datblygu diwylliant Cymreig
· darparu cwricwlwm sylfaenol sy'n cynnwys Addysg Bersonol a Chymdeithasol, Addysg Grefyddol, Fframwaith y Cyfnod Sylfaen a'r Cwricwlwm Cenedlaethol i ddisgyblion yn CA2 / NghA2, Fframweithiau Llythrennedd a Rhifedd
· darparu Cwricwlwm y Cyfnod Sylfaen i ddisgyblion yn y Cyfnod Sylfaen
· darparu gweithred addoli ar y cyd (sy'n Gristnogol ei natur yn fras) bob dydd
· datblygu agweddau ac ymddygiad cadarnhaol, gan gynnwys hunanreolaeth
· datblygu hunan-barch ac hyder uchel
· annog disgyblion i feddwl drostynt eu hunain, gan ddatblygu'n unigolion annibynnol a chyfrifol 
· ysgogi disgyblion a'u hannog i:
· ofyn cwestiynau ac ymateb i her
· datblygu parch at eu hunain ac at eraill
· caffael gwybodaeth, sgiliau a dealltwriaeth
· adeiladu ar brofiad blaenorol drwy fyfyrio
· defnyddio canlyniadau asesiadau er mwyn datblygu
· datblygu creadigrwydd, dychymyg, y gallu i weithredu'n ddigymell a mentergarwch
· cyfathrebu'n effeithiol a mynegi eu hunain yn glir gan ddefnyddio'r sgiliau allweddol
· cydweithredu a gweithio ar y cyd lle y bo'n briodol
· dysgu i ddethol a defnyddio dulliau ac adnoddau a gwahaniaethu
·  gweithio'n annibynnol yn ôl eu cymhelliant eu hunain
· hyrwyddo datblygiad deallusol, ysbrydol, diwylliannol, meddyliol a chorfforol yr holl ddisgyblion
· hyrwyddo partneriaeth rhwng y disgybl, y rhiant, yr athro a'r gymuned
Canllawiau Bras
Mae'r cwricwlwm yn  YSGOL GYNRADD GYMRAEG TAN Y LAN yn
· seiliedig ar weledigaeth, nodau, cenhadaeth ac ethos yr ysgol
· eang ac yn gytbwys ac yn ofalus i sicrhau bod pynciau'n cael eu hastudio'n ddigon manwl
· cyflwyno disgyblion i amrywiaeth eang o brofiadau, gwybodaeth, sgiliau a
dealltwriaeth
· hyrwyddo datblygiad ysbrydol, moesol, diwylliannol, meddyliol a chorfforol disgyblion ac yn eu paratoi am gyfleoedd, cyfrifoldebau a phrofiadau bywyd fel oedolion
· gynlluniedig, gan ystyried nodau tymor hir, canolig a byr sy'n seiliedig ar:
- y Fframwaith Llythrennedd a Rhifedd Cenedlaethol
- y fframweithiau statudol ar gyfer ABCh ac AG mewn ysgolion
- cynlluniau gwaith ar gyfer pob pwnc yn y Cyfnod Sylfaen a'r Cwricwlwm  

  Cenedlaethol 
· galluogi disgyblion i ddatblygu eu sgiliau meddwl, TGCh, creadigol, personol a chymdeithasol.
· Cyflwyno tasgau coeth er mwyn datblygu sgiliau rhifedd a llythrennedd. 
Mae'r cwricwlwm yn YSGOL GYNRADD GYMRAEG Tan y lan  yn
· annog datblygiad sgiliau TGCh / Cymhwysedd Digidol ar draws y cwricwlwm
· gwerthfawrogi datblygiad y sgiliau allweddol
· sicrhau bod cynllunio'r Cyfnod Sylfaen yn gysylltiedig â holl bynciau'r Cwricwlwm Cenedlaethol ar gyfer cynllunio
· cael ei wahaniaethu er mwyn diwallu anghenion yr holl ddisgyblion, gan gynnwys y rhai ag anghenion addysgol arbennig (SEN) a'r disgyblion mwy galluog a thalentog (MAT)
· cynnwys cyfleoedd asesu ac yn ymgorffori parhad a dilyniant wrth gynllunio i'r dyfodol yn sgîl gwerthuso deilliannau disgyblion.Defnyddir INCERTS yn bennaf i wneud hyn.
· cael ei asesu drwy asesiadau safonol a gynhelir bob blwyddyn, o flwyddyn 2 i 6, ac asesiadau athrawon sy'n gysylltiedig â lefelu gwaith y disgyblion, yn ogystal ag asesiadau anstatudol lle y bo'n briodol
· defnyddio amgylchedd yr ysgol i ddatblygu sgiliau academaidd, personol a chymdeithasol
· sicrhau safon dysgu'r disgyblion drwy broses olrhain sy'n seiliedig ar gynlluniau gwersi, cynlluniau gwaith a nodau a thargedau a bennir gan athrawon ac arweinwyr pwnc
· elwa o adnoddau digonol i alluogi disgyblion i fanteisio ar eu hawliau statudol, gan ddarparu gwerth am arian
· adlewyrchu cyfle cyfartal a chydraddoldeb hil ar gyfer yr holl ddisgyblion
· cael ei werthuso a'i adolygu gan y cydlynydd pwnc / arweinwyr maes priodol a'r Uwch Dîm Rheoli 
· cael ei fonitro, ei werthuso a'i adolygu gan y Corff Llywodraethu, drwy drafodaethau rheolaidd ac adroddiadau gan y Cydlynwyr Pwnc a'r Pennaeth
· cael ei adrodd i rieni drwy ddigwyddiadau sefydlu, nosweithiau rhieni rheolaidd, nosweithiau cwricwlwm a phroffil yr ysgol
· cael ei ehangu ymhellach drwy ddarparu cyfleoedd i staff ddatblygu eu sgiliau addysgu, eu gwybodaeth, eu sgiliau a'u dealltwriaeth o'r cwricwlwm; a threfniadaeth ac arfer yr ystafell ddosbarth
· cael ei ehangu ymhellach drwy gynnig cyfleoedd ychwanegol i ddatblygu celf, chwaraeon a cherddoriaeth; darperir gwersi chwaraeon a cherddoriaeth gan yr athrawon ieithoedd estron modern, yr hyfforddwyr chwaraeon a'r athrawon cerdd arbenigol a benodir. 
Casgliad
Dylid darllen y polisi hwn ochr yn ochr â Gorchmynion a Gofynion Statudol y Cwricwlwm Cenedlaethol, gan gynnwys y Fframwaith Llythrennedd a Rhifedd Cenedlaethol a holl bolisïau'r Cwricwlwm Cenedlaethol, Côd Ymarfer Anghenion Addysgol Arbennig, y Polisi Addysg Rhyw a Pherthnasoedd, y Cynllun Gwaith Addysg Grefyddol, y Polisi Dysgu ac Addysgu, a'r Cynllun Cydraddoldeb Sengl.
Dyddiad: Hydref 2026
Llofnodwyd gan: Berian Jones

